מחאת האוהלים | מפת המחאה: 2,349 אוהלים בישראל - וואלה! חדשות
מפת המחאה: 2,349 אוהלים בישראל
חודש למחאת האוהלים, ובעשרות ערים בישראל התפרשו צעירים ומבוגרים ועברו לגור באוהלים. רוצים לקפוץ לבקר בשבת? קבלו את מפת האוהלים המעודכנת
מערכת וואלה! חדשות יום שלישי, 16 באוגוסט 2011, 18:06
לחצו על המפה להגדלתה
ביום חמישי, ה-14 ביולי, הגיעה קבוצת צעירים לשדרות רוטשילד בתל אביב, תקעה יתד, והקימה מאהל קטן, סתם כי "נמאס להם ממחירי הדיור". הם נפגשו בפייסבוק, אך החיבור היה חזק, והם הבטיחו "להציף את תל אביב באוהלים". במקביל, בעיר הבירה, הציבו כמה ירושלמים את מחאתם הם. אחרי יום, הצטרפו עשרות אנשים; כעבור יומיים, כבר צצו ונוספו מוחים באוהלים בבאר שבע, קרית שמונה, חיפה ועוד. בעקבות האוהלים באו גם חסימות הכבישים, העצרות, וההפגנות, שבשיאן צעדו כרבע מיליון בני אדם ברחבי הארץ. אם בהתחלה צמד המילים השגור בפי כל היה מחאת הדיור, היום כבר יודעים להגיד - מחאת האוהלים. חודש אחרי, ישנים מפגינים באוהלים ב-41 ערים ברחבי הארץ, ובערים הגדולות יש אפילו יותר ממאהל אחד. מרכז, פריפריה, צפון, דרום; מורים, הורים, אנשי הייטק, מקבלי קצבאות - ישראל מלאה אוהלים.